Messiaanlik kogudus ja äratuskeskus
Au Kuningas Jeruusalem
Tuld Siionist
Pastor Oren Lev-Ari
Avame -
2 Korintlastele esimene peatükk.
Teine kiri korintlastele on mõõdukam kui esimene.
Esimeses kirjas sõitleb apostel Paulus usklikke
ehk teisisõnu juhatab neid meeleparandusele.
2. kiri korintlastele rõhub rohkem õpetusele.
2 Korintlaste 1. peatükk, salmid 3-5:
"Kiidetud olgu Jumal ja meie Issanda Jeesuse Kristuse Isa,
halastuse Isa ja kõige troosti Jumal,
kes meid trööstib kõigis meie viletsusis,
et meie võime trööstida neid, kes on kõiksuguses viletsuses,
troostiga, millega Jumal meid endid trööstib.
Sest otsegu Kristuse kannatamisi tuleb rohkesti meie peale,
nõndasamuti tuleb meile rohkesti ka troosti Kristuse kaudu."
5. salm uuesti:
"Sest otsegu Kristuse kannatamisi tuleb rohkesti meie peale,
nõndasamuti tuleb meile rohkesti ka troosti Kristuse kaudu."
Paljud inimesed kannatavad ja on viletsuses.
Nad on tugeva surve all.
On huvitav, et sellises olukorras
on kaks asja.
Inimesed kas näevad või ei näe.
Raskustes ja surve all olev inimene näeb seda,
kuna ta tunneb seda ja räägib sellest.
Kogu tema olemus on üks suur kannatus.
Apostel Paulus ütles,
et viletsuses saame tröösti Jumalalt.
On keegi, kes julgustab, lohutab ja aitab olukorrast üle saada.
Tuld Siionist
Kallid õed ja vennad!
Peame õppima kogema kannatusi.
Kannatuses saame lohutust
ja abi sellega hakkama saamiseks.
Jeesus ütles, et Ta ei hülga ega jäta meid kunagi maha.
Ta ütles: "Tuleb teine trööstija, Püha Vaim,
kelle Isa läkitab minu nimel."
Tihti, kui inimesed on viletsuses või kannatavad,
küsivad nad: Millal see lõpeb? Miks see toimub?
Mida ma tegin? Äkki tegin midagi valesti?
Püütakse leida igasuguseid põhjuseid.
Seda pole vaja teha.
Kannatus Jeesuse, usu ja selle pärast,
et seisad vastu pimedusele, on parim kannatus.
Selle viletsuse keskel Püha Vaim, kes sind lohutab,
ka õpetab sind.
Ta õpetab sind mitte kaeblema ja mässama.
Ta õpetab sind tänama Jumalat ka viletsustes.
Õpime ja kasvame parimini usus keset Jumala kannatusi.
Kui Jumal tahab meile midagi õpetada,
ei viska ta meid mingisse olukorda, mis meid hävitab
ega jäta meid sellega üksi tegelema.
Kannatuse kasvades antakse ka rohkem troosti.
Jumala Sõna ütleb, et meid ei kiusata rohkem, kui kanda jaksame.
Kui kannatused lisanduvad, kasvab ka lohutus.
Samuti kasvab meie kohal ka võidmine.
Õpime selliste olukordade kaudu
meie sees olevat tõelist elu Kristuses.
Õpime Kristuse tõelist elu, mis on meie sees.
Õpime, kuidas mitte hädaldada ja liiga palju vaielda,
ja tegelema olukordadega usus, mis toimib armastuse läbi.
Püha Vaim lohutab meid seal.
Kas mõistad, mida räägin?
Tõsta käsi, kui mõistad.
2 Korintlastele 7. peatükk, salmid 10-11.
Halleluuja, tänu Jumalale! Vaatame, mida siin räägitakse.
"Sest kurvastus Jumala meele järele saavutab meeleparanduse,
mis toob pääste, mida ei kahetseta."
Viletsuses kahetseme palju.
Kannatustes oleme seega aeg-ajalt kurvad.
Ta ütleb:
"Kurvastus Jumala meele järele saavutab meeleparanduse."
Me ei otsi süüdlast ega ründa iseennast.
Sellistes olukordades märkame, mis meie elus on korrast ära.
Mis Jumalale ei meeldi?
Kas mu elus on mingi ala, mis ei ole täis tõelist usku?
Mida ma pole õppinud?
Inimene võib kannatada Kristuse pärast tuhat korda,
kuid ei pruugi siiski õppida.
Sa pead Kristuse kannatuste kaudu ka õppima ja kasvama.
Sa ei tohiks olla pidevalt samal tasemel.
Kannatus tekitab kurvastust, mis on Jumalast.
Esiteks peaksime teadma, kuhu peaks lubama Jumala valguse.
Teiseks, kus peame käima usus.
Au Kuninga kogudus
Sellistes olukordades peame teadvustama kahte asja.
Peame laskma Pühal Vaimul enda üle kohut mõista,
kuna Püha Vaim mõistab kohut teisiti kui inimene.
Püha Vaim näitab sulle tee, mida mööda pead usus käima
ja teiseks, mis valdkonnas tuleb käia usus.
Mõned inimesed on liiga kurvad.
Nad on kogu aeg kurvad.
Selle kurvastuse kohta on kirjutatud nii:
"Sest kurvastus Jumala meele järele toob pääste;
aga maailma kurvastus toob surma."
See on väga tähtis.
On inimesi, kes on kogu aeg kurvad.
Küsid neilt, kuidas neil läheb?
Nad kannatavad Kristuse kannatusi.
Otsekui kannaksid nad ise Jeesuse risti.
Keegi ei saa Jeesuse risti kanda.
Nad ütlevad: "Kas Paulus ei ütle, et peame saama osa
Kristuse kannatustest?"
"Kas sa pole seda lugenud?! Ka mina pean kannatama."
Sõbrad!
Jeesuse kannatustest -
saame maitsta vaid väga vähe,
kuid Ta toob meile ka troosti.
Mõelge, mida Jeesus kannatas.
Te pole seda ehk varem kuulnud.
Jeesus hüüdis ristil:
"Mu Jumal, mu Jumal, miks sa mind maha jätsid?"
Ta ei leidnud lohutust.
Miks?
Kui Jumal hülgab, ei ole lohutust.
Jeesus maksis hinna ka selle eest, et meil oleks lohutus.
Kas olete sellest varem kuulnud?
"Mu Jumal, mu Jumal, miks sa mind maha jätsid?"
Keegi ei saa kannatada seda, mida Jeesus kannatas.
Ma ei räägi sellest, mida Ta kannatas füüsilises ihus,
mis oli samuti raske.
Räägin Jeesuse vaimsetest kannatustest.
Kui Jeesus palus Getsemani aias põlvili Isa,
olid Tema higipisarad kui veri.
Mõnede väitel murdus Jeesuse süda juba Getsemani aias.
Peate mõistma,
et Ta maksis hinna selleks, et meil oleks troost.
Ta ütles: "Mina lähen ära, kuid tuleb teine trööstija."
Ära kaeble oma viletsuses, vaid kontrolli, mis on korrast ära
ja paranda see Jumala Sõna abil Pühas Vaimus.
Paranda meelt ja hakka käima usus. Ongi kõik!
Keskendu rohkem lohutusele kui kannatustele.
"Pastor, kuidas see käib?"
Hakka rääkima julgustavaid sõnu!
Lugesin täna 2 Korintlastele 1,
kus öeldakse, et Jumala tõotused on jah ja aamen.
Hakkasin kuulutama, et kõik tõotused,
mis Jumal mulle andnud on, täituvad Isalt saadud usu kaudu.
Kuigi ma ei näe seda või peaksin kannatama,
ja asjad ei lähe nii, nagu Jumalalt kuulsin,
kuulutan siiski Jeesuse nimel usus, et need täituvad.
Vaatame Heebrealaste kirja 4. peatükki.
Salm 2:
"Sest rõõmusõnum on kuulutatud meile nõnda nagu neilegi.
Ent kuuldud sõnast ei olnud neil kasu,
sest see ei imbunud usu läbi neisse, kes seda kuulsid."
Kui olete viletsuses või teil on kurvastust, mis on Jumalast,
tahan teile midagi öelda.
Peate võtma Jumala Sõna tõsiselt.
Märkasin midagi, kui täna hommikul palvetasin.
Lugesin kõigepealt paar peatükki 2 Korintlaste kirjast.
Seejärel märkasin, kuidas Sõna teritas nägemusi,
mis Jumal mulle andnud on.
Mis siis toimub?
Isegi kui ma kannatan, on mul lohutus.
Loen Sõna ja hakkan palvetama, ning mu nägemus selgineb.
Mulle meenub, mida Jumal lubas.
Jumala Sõna hakkab Püha Vaimu kaudu teravdama
nägemust ja tõotusi, mis Jumal mulle andis.
Püha Vaim hakkab mulle meenutama. See on troost.
Hakkan keskenduma kannatuse asemel Jumala tõotusele.
Tuld Siionist
Võid kannatada ühel päeval tõe tegude pärast.
Kuulasin eile üht jutlustajat, kes ütles: "Mõned usklikud ütlevad,
et keegi solvas neid,
kui nad olid 15-aastased ja nad kannatavad tänaseni."
- Kui vana sa oled? - Olen 60-aastane.
Ta on kannatanud kogu elu.
Ta ei usu
Jumala Sõna.
Kui ta oleks uskunud Sõna 45 aastat, ei oleks ta nii kaua kannatanud.
Isegi, kui need oleksid olnud kannatused Kristuse pärast.
Ei tohi asjadesse kinni jääda!
Vaatame, mida Lauludes kannatuste kohta öeldakse.
Usun, et saate siit midagi.
Laul 84:6 -
"Õnnis on inimene, kelle tugevus on sinus,
kelle mõttes on pühad teekonnad.
Nutu orust läbi käies teevad nad selle allikate maaks;
ka varajane vihm katab neid õnnistustega!
Nad saavad rammule rammu lisaks ja ilmuvad Jumala ette Siionis."
See räägib inimestest, kes on viletsuses;
nad on kõrbes, kus on kuiv ja palju muret.
Mis neid trööstib?
Nägemus ja eesmärk.
Nad on kuhugi teel. Neil on tõotus Jumalalt.
Nad kõnnivad tõotatud maale.
Kõrbes õnnistab neid vihm.
Mureorus on väga raske.
Võid kannatada pisarateni ja see on OK.
Varem või hiljem tuleb trööstiv vihm.
Võid sattuda kannatusse, mida sa ei saa vältida.
Võid vaadata seda vaatenurgast, et Jumal lubab seda,
et sa kasvaksid Pühas Vaimus nii usus kui Jumala Sõnas.
Nii võid ka teisi aidata.
See on tähtis asi.
See sõltub sellest, kuidas sa asjale vaatad
ja mida sellest õpid.
Kõigis neis olukordades nõuab Jumal üht asja:
usku.
Olen märganud, et nii nagu maailmas on koole,
ülikoole ja uurimusi,
nii on ka Jumala maailmas.
Enne kui oled läbinud kõik, mida pead läbima,
naased sinna nii mitu korda kui vaja.
Jumal ei saa sind edasi viia, kuna pead valmistuma
tulevasteks rasketeks asjadeks.
Nii peame meiegi läbima olukordi,
kuna peame endale surema.
Pead õppima surema iseendale.
Tõotatud maal on palju hiiglasi,
keda sa pead võitma.
Jumal ütleb: "Olen andnud sulle usu ja eeldan,
et sulle antud tõotused imbuvad usu kaudu sinusse."
Õpid olema hädaldamata.
Miks nad ei pääsenud tõotatud maale,
isegi kui kannatasid?
Nad kannatasid küll rohkem Egiptuses,
kuid ka kõrbes oli raske.
Jumal püüdis neid õpetada.
Jumal ütleb oma Sõnas -
"Issand ise õpetab su lapsi."
Öeldakse, et Jumal õpetab inimesi nii nagu isa oma peogi.
Korralik isa armastab oma lapsi.
Kui palju enam armastab meie Taevane isa meid.
Ta ei vaata meie kannatusi kõrvalt pealt ega ütle:
"Oh, kui rõõmus ma olen, et sa sellega hakkama ei saa."
Ei!
Jumal ütleb: "Tahan, et keskenduksid Minule!"
Kõik tõotused on Kristuses jah ja aamen.
Pead keskenduma Jumala tõotustele.
Ta tahab, et sulle antud usk ei oleks lihtsalt sinu sees,
vaid, et see kannaks vilja.
Olen elus.
Ta ütles, et su usk sureb, kui sa seda ei kasuta,
kuna usk ilma tegudeta on surnud, nagu ihu ilma vaimuta.
Ta juhib sind olukorda, et sa usuksid
ja hakkaksid usus tegutsema.
Kuidas siis käiakse usus?
Lähme 2 Korintlaste kirja 4. peatükki, salm 17.
"Sest see silmapilkne kerge viletsus saavutab meile määratu suure
ja rohke igavese au,
meile, kes me ei vaata nähtavaile, vaid nähtamatuile asjadele;
sest nähtavad asjad on ajalikud, nähtamatud aga on igavesed."
Usk töötab nii, et kinnitad oma pilgu
Jumala tõotustele.
Apostel Paulus ütles: Palvetan, et meie Issand Jeesus Kristus
valgustaks teie südant ja annaks teile tarkuse ja ilmutuse vaimu."
Kuidas usk töötab?
Usk näeb midagi, mida teised ei näe.
See on väga tähtis.
Kuigi olukorrad ütlevad 'ei', ütleb usk 'jah',
kuna usk näeb kaugemale.
Usk saab oma jõu nähtamatust, mis tuleb Jumalalt
ja Tema Sõnast.
Teiseks, usk hakkab kuulama,
mida Jumal ütleb.
Au Kuninga kogudus
Ütlen kõigile vaatajaile: kui sa pole seni uskunud,
hakka uskuma Jumala Sõna ja saad näha imesid.
Uuri Sõna ja palveta Jumala ees
ja Ta annab sulle su ime.
Jeesuse Kristuse nimel, aamen!
Rahu teile, kallid! Nägite jutlust Au Kuninga kogudusest.
Minu jaoks on suur au õpetada teile Jumala Sõna.
Jumala Sõna ütleb, et usk tuleb kuuldust
ja kuuldu Jumala Sõnast.
Olen kindel, et teie usk on selle kaudu kasvanud.
See usk toimib armastuse läbi. Jumalale on kõik võimalik.
Avage vaid oma südamed ja võtke vastu Tema Sõna.
Tahan palvetada täna nende eest, kes ei tunne Jeesust
ja pole Teda vastu võtnud Iisraeli Messia ja Lunastajana.
Korrake minu järel:
Jeesus, usun, et tulid siia maailma,
et anda andeks mu patud. Usun, et surid ristil
ja andsid minu eest oma elu, võtsid mu patud ja pühitsesid mind.
Võtan sind vastu Messia ja Lunastajana.
Tule mu südamesse, et võiksin Sinus õigeks saada.
Jeesus, täida mind oma Vaimuga ja aita mul järgida Sind.
Palvetan Jeesuse Kristuse nimel. Aamen!
Armastame teid ja Jumal armastab teid veelgi enam.
Kui palvetasite selle palve, olete Jumala pojad ja tütred.
Kirjutage meile ja püüame teid aidata.
Otsige omale kogudus ning õdesid ja vendi,
kes saavad teid aidata ja teiega koos palvetada.
Aabrahami, Iisaki ja Jaakobi Jumal õnnistagu teid
Jeesuse Kristuse nimel. Aamen. Shalom!
Ülal on meie kontaktandmed Iisraelis, juhul, kui soovite toetada meie tööd.
Soome keelest tõlkinud: Monika Jaaguri